Som andre arter blant kantarellene har den gaffelgrenete ribber under en traktformet hatt som løper nedover stilken. Den kan være vanskelig å skille fra kantarell og har nok tidligere vært forvekslet med den, men den har likevel noen særegne kjennetegn. Hatten kan få et skjellet og gråfiolett overtrekk, kjøttet endrer farge ved trykk, og sporene er generelt sett noe større. Ametystkantarellen kan dessuten være mer kjøttfull enn vanlige kantareller og ser ut til å foretrekke rikere leirjord.